                ,[image: ]

Styreseminar og - møte 5 -24	

Protokoll

Tirsdag 17. og onsdag 18. september
Sted: Bergen

Tilstede: Kjærsti Gangsø, Bjørge Aase, Magni Hjertenes Flyum, Kjersti Tubaas, Rune F. Brunslid, Aslak Brimi, Bjarne Dæhli (digitalt tirsdag) og Marianne Ween
Gjest under sak 44-24 Regionale kulturkretser: Sebastian Kaasa fra Memoar

Styreleder Kjærsti Gangsø ønsket velkommen til møtet, takket for at vi kan møtes hos Norges Musikkorps Forbund og presenterte program for styrets årlige strategiseminar. I tillegg til møter og diskusjoner besøker styret Vetlandske Teatersenter, får besøk av Memoar og Pilot-kulturkrets Vestland og spiser middag med gjester på Fløirestauranten.

Bjarne Dæhli ble foreslått til styret fra Norsk musikkråd, men er personlig valgt, og fortsetter derfor i styret selv om han går av som generalsekretær.


Sak 35/24 	Godkjenninger: Innkalling og dagsorden
Innkalling og sakspapirer til møtet ble sendt ut 3. september.

Vedtak:
Innkalling og dagsorden for styreseminar 24 ble godkjent. Strategidiskusjon og medlemsmøte flyttes til dag to.


Sak 36/24 	Orientering: Protokoll fra Styremøte 4-24

Vedtak:
Styret tok signert protokoll fra Styremøte 4-24 til orientering

Sak 37/24	Orientering: Daglig leders rapport
I tillegg til rapport vedlagt sakspapirene diskuterte styret spørsmål i Frivillighetsbarometeret om deltakelse i Kulturaktiviteter, og behovet for gode kriterier for å vurdere om kulturarenaer er egnet:
· Størrelse
· Dimensjoner
· Logistikk som lagring og kaffemuligheter
· Mulighet for sosial møteplass
· Takhøyde
· Opprinnelig formål med rommet
· Nok plass til aktiviteten
· Med mere….

Vedtak:
Styret tok daglig leders rapport til orientering


Sak 38/24	Orientering: Driftsrapport januar-august 2024

Daglig leders orientering fulgte vedlagt sakspapirene. I tillegg orienterte Marianne muntlig fra aktuelle saker og pågående prosesser.

Den økonomiske situasjonen er fremdeles slik at Aktiviteter og kostnader følger budsjettet, mens Kulturalliansen har hatt større inntekter enn budsjettert.

Vedtak:
Styret tok Driftsrapporten til etterretning.

Sak 39/24 Avklaring av daglig leders ansvar
Styret og daglig leder er enige om at det bør være klar ansvarsfordeling om ansettelser, spesielt siden Kulturalliansen er i endring og utvikling og nye behov og muligheter oppstår mellom de ordinære budsjettprosessene. Styret ber om bemanningsplan sammen med forslag til neste års budsjett.
Vedtak:
Styret bekrefter daglig leders ansvar for ansettelser og engasjementer og oppdrag i Kulturalliansen. Ansettelser og engasjementer og oppdrag skal skje innenfor Kulturalliansens årsbudsjett eller innenfor rammene til prosjekter behandlet i styret. 

Sak 40/24	Strategi for Kulturalliansen – fokus framover

Daglig leder har foreslått en samlet strategisk satsing på rammevilkår og forvaltning av spillemidler ut 2025.
Styret diskuterte bakgrunnen for forslaget, ba om noen oppklaringer, og diskuterte utfordringer og muligheter. Ambisjonen er å utnytte en bevegelse hos politikere og embedsverk, en gradvis større forståelse for svakheter i dagens forvaltingspraksis. Vi ser også en gradvis større forståelse for kulturfeltets behov for forutsigbare, bedre rammevilkår og reell medvirkning. Med den kunnskapen styre og administrasjon i Kulturalliansen har, er det mulig å koordinere ulike forslag som til sammen kan gi bedre hverdag for kulturfrivilligheten.
Arbeidet med å foreslå forbedringer er avhengig av at det også utarbeides bedre kriterier for kulturarenaer, at det samarbeides med Anleggsregister og fylkeskommuner, og at utredning av konsekvenser av ulike forslag har god kvalitet. Det er derfor nødvendig å styrke administrasjonen i perioden.


Vedtak:
Styret vil prioritere følgende innsatsområder ut 2025:
· Styrke rammevilkår og medvirkning for kulturfrivilligheten, herunder:
· Forslag til bedre forvaltning av spillemidler til kultur.
· Tydeliggjøring av at Kultur- og likestillingsdepartementets ansvar og oppgaver må dekkes over statsbudsjettet.
· Utarbeiding av gode kategorier for kulturarenaer
· Sikre forståelse for og etterlevelse av gode rutiner for medvirkning, både i utforming og i forvaltning av tilskuddsordninger
· Sikre regionale kulturkretsers posisjon og rolle i fylkenes forvaltning av kulturfrivillighetsfeltet
· Arbeid med å sikre gode bestemmelser om planverk og medvirkning i ny kulturlov
Daglig leder har fullmakt til å engasjere politisk rådgiver i perioden, med en ramme på en million kroner, hentet fra ulike prosjekter og egenkapital.
Styret ber om en beskrivelse av hoved- og delmål og foreslåtte tiltak. Denne behandles på epost og legges fram på medlemsmøtet i november.


Sak 41/24	Arbeidsgiveransvar – nye regler

Kulturalliansen (med Frivillighet Norge, Vofo, NMR, NMF, Studieforbundet Funkis og LNU) har sendt brev til Kultur- og likestillingsdepartement om behovet for en veileder om endringer i Arbeidsmiljøloven. Brevet følger vedlagt sakspapirene. Vi ble alle invitert til møte med Kulturdepartement og AID mandag 16. september.

Styreleder og flere styremedlemmer orienterte om møtet og forslag til veien videre i denne saken.
Styret konkluderte med at meldingen til departementene hadde vært klar og tydelig, behovet for en veileder er godt dokumentert. I tillegg ble Arbeids- og inkluderingsdepartementet klar over unntaket for idretten når det gjelder korttidsansettelser, en gammel regel de ikke hadde vært klar over.

Styret kom fram til at mindre oppdrag i lokallag oftest har vært håndtert som kortvarige ansettelser. Et unntak tilsvarende idrettens vil gi mulighet til å fortsette denne praksisen. Ved større oppdrag er veilederen nødvendig, feltet har selv forsøkt å enes om tolkning av lov og avgrensninger, men har ikke lykkes. Det er derfor nødvendig å bidra til at departement og Arbeidstilsyn får god nok innsikt i problemstillingene til at en veileder gir trygghet for organisasjonene. Målet med arbeidet er at både store og små frivillige organisasjoner skal få gode vilkår for sitt arbeid, og vite at de behandler sine ansatte og tilknyttede ressurser rett. 

Vedtak:
Kulturalliansen vil jobbe sammen med sine medlemsorganisasjoner, øvrig frivillighet og Virke om to tiltak:
· Endring av lov slik at idrettens unntak gjelder for alle frivillige organisasjoner
· Medvirke til at en veileder – for eksempel på Arbeidstilsynets nettsider – blir god. Denne bør inneholde følgende presisjon:
 «Når organisasjoner som er registrert i Frivillighetsregisteret, og som ikke har andre ansatte, inngår avtale med oppdragstaker om kjøp av instruksjon eller andre lignende tjenester til oppfyllelse av organisasjonens ideelle formål, skal det normalt, i mangel av andre konkrete holdepunktet, anses som overveiende sannsynlig at det foreligger et selvstendig oppdragsforhold.»

Sak 42/24	Styrets møteplan

Vedtak:
Tid for styremøte 1-25 endres til 10. februar kl 09-13.00, og ny møteplan blir som følger:

Medlemsmøte - frokostmøte 8. november 08.30-11.00, Frivillighetens hus
Styremøte fredag 8. november 11.30-15.00 i Frivillighetens hus
Styremøte mandag 10. februar 09-13.00 i Øvre Slottsgate
Styremøte torsdag 27. mars 09-13.00 i Øvre Slottsgate
Årsmøte og årskonferanse onsdag 30. april 10-14.00 Frivillighetens Hus


Sak 43/24	Medlemsmøte

Medlemsmøtet avholdes i Frivillighetens Hus i Christian Kroghs gate fredag 8. november 08.30-11.00.

Styret var enige om at hovedtema for møtet skal være Kulturalliansens fokus på rammebetingelser og medvirkning, og at styret vil legge fram en plan for hvordan dette arbeidet skal gjøres, slik at medlemsmøtet kan gi innspill. Planen utarbeides av daglig leder og behandles av styret på epost i forkant av medlemsmøtet.

Vedtak:
Frokostmøtet i Frivillighetens hus, fredag 8. november har Kulturalliansens strategiske fokus som hovedtema, men har også rom for mindre innslag som rapportpresentasjon og forslag til informasjonsmal for lokale aktiviteter.
Administrasjonen bes fortsette planleggingen av arrangementet.


Sak 44/24	Regionale kulturkretser – orientering fra Kulturkrets Vestland

Arbeidet med pilotkulturkrets i Vestland ledes av Memoar Vestland. Sebastian Kaasa fra Memoar informerte om arbeidet, og om organisasjonen Memoar, som arbeider for å bevare muntlig fortellertradisjon.

Vedtak:
Ingen vedtak – styret takket Sebastian for interessant informasjon og ønsket lykke til med det viktige arbeidet. 


Sak 45-24	Eventuelt - Ingen saker til eventuelt.

Møtet avsluttet 11.45. 

